ការសំភាស៏របស់អ៊ុំស្រី ធឹម ភី

ក. អ្នកដែលសំភាស៏គេនិងមានឈ្មោះថា សួន សុខលី ខ. អ្នកដែលត្រូវបានគេសំភាស៏និងមានឈ្មោះថា ធឹម ភី។

ក. ចឹងជាដំបូងខ្ញុំសូមថ្លែងអំណរគុណដល់អ៊ុំស្រីដែលអនុញ្ញាតអោយខ្ញុំធ្វើការសំភាស៏នូវជីវប្រវិត្តរបស់អ៊ុំស្រី ហើយការសំភាស៏នេះគឺធ្វើឡើងដោយសារតែសលកវិទ្យាល័យ BYU. ហើយដោយសាតែសកលវិទ្យាល័យនិងចង់ថែរក្សាប្រវិត្តជីដូនជីតារបស់អំស្រីហើយទុកអោយកូនចៅជំនាន់ក្រោយគាត់មើល ហើយនិងស្តាប់។ ហើយបន្ទាប់ពីការសំភាស៏នេះរួចហើយខ្ញុំអាចសុំដាក់ជីវប្រវិត្តរបស់មីងនៅក្នុងប្រព័ន្ធវើបផ្សាយមួយដែលមានឈ្មោះថា WWW. Cambodianoralhistories.byu.edu បានដែលទេអំស្រី? ។

ខ. បាន។

ក. ចាហើយខ្ញុំជាអ្នកសំភាស៏អំស្រីមានឈ្មោះថា សួន សុខលី ហើយការសំភាស៏នេះគឺធ្វើឡើងនៅថ្ងៃទី​៣១ ខែ០១ ឆ្នាំ២០១៨។​ ហើយការសំភាស៏នេះគឺធ្វើឡើងនៅក្នុងភូមិបួន សង្កាត់ផ្សារដើមថ្កូវ ខ័ណ្ឌចំការមន រាជធានីភ្នំពេញ។

ក. ចឹងខ្ញុំចង់សួរអំស្រីថាតើអំស្រីមាននាមត្រកូននិងមានឈ្មោះអ្វីដែលអំ?

ខ. ខ្ញុំមានឈ្មោះថា ធឹម ភី។

ក. ឈ្មោះថា ធឹម ភី។ ហើយអើនាមត្រកូនរបស់អំនិងត្រូជាមួយនិងអតញ្ញាណប័ណ្ឌដែលទេអំ?

ខ. ចាត្រូវ។

ក. ចា។

ខ. តែគ្រាន់ថាអតសញ្ញានប័ណនិងនៅខេត្តកណ្តាល។

ក. ចានៅខេត្តកណ្តាល។

ខ. តែបច្ចុប្បននិងខ្ញុំនៅភូមិប្រាំ។

ក. ចាចឹងមានន័យថាអំស្រីសព្វថ្ងៃនិងរស់នៅភូមិប្រាំ ប៉ុនន្តែអតសញ្ញានប័ណ្ឌនុះគឺដាក់នៅក្នុងខេត្តកណ្តាលទេ?

ខ. ចានៅខេត្តកណ្តាល ជាស្រុកកំណើត។

ក. ចាចុះអំស្រីមានឈ្មោះហៅក្រៅដូចជាមាននាមមានអីទេអំ?

ខ. អត់មានទេ មានតែឈ្មោះដែលគេហៅថា ធឹម ភី មួយឈ្មោះនីងទេ។

ក. ចាហើយចឹងខ្ញុំចង់សួរអំស្រីទៀតថា តើអំស្រីអើដូចជានៅពីក្មេងណា តើមានឈ្មោះអីដែលឪពុកម្តាយបានធ្លាប់ហៅដែលទេ?

ខ. ចាអត់មានទេ។

ក. ចាហើយចុះអំស្រីមានអាយុប៉ុនន្មានដែលហើយសព្វថ្ងៃនិង?

ខ. ខ្ញុំមានអាយុហារសិបបួនឆ្នាំ។

ក. ចាអាយុហារសិបបួន ចុះអំស្រីកើតនៅថ្ងៃទីប៉ុនន្មាន ឆ្នាំណា ខែណាដែល?

ខ. អើកើតនៅឆ្នាំ ហុកពីរ។

ក. នៅឆ្នាំហុកពីរ។

ខ. តែអត់ដឹងនៅថ្ងៃទីប៉ុនន្មានទេ ព្រោះនៅតូចពេច។

ក. ចាហើយចុះអំស្រីមានអើ ឆ្នាំខ្មែរណាឆ្នាំអីគេដែល? ដូចជា ជូត កុល ជូត ឆ្លូវអីចឹងណា?

ខ. អើខ្ញុំមានឆ្នាំរោង។

ក. ឆ្នាំរោង ឆ្នាំរោងនាគនុះអំនុះ?

ខ. ចា។

ក. ហើយចឹងខ្ញុំចង់សួរអំស្រីទៀតថា តើអំកើតនៅកន្លែងណា ហើយមានស្រុកអី ភូមិអីដែលអំ?

ខ. ខ្ញុំកើតនៅភូមិព្រែកព្នៅ ឃុំព្រែកព្នៅ ខេត្តល្វាអើនៅខេត្ត។

គ. នៅខេត្តកណ្តាល?

ខ. មែនទេនៅខេត្តនេះ អើនៅខេត្តព្រៃវៃង។

ក. នៅខេត្តព្រៃវែង។។

ខ. ចា។

ក. ហើយចុះអំមានបងប្អូនជំនួនប៉ុនន្មាននាក់ដែល?

ខ. ខ្ញុំមានបងប្អូនប្រាំនាក់។

ក. ចាហើយអំជាកូនទីប៉ុនន្មាន?

ខ. ខ្ញុំជាកូនទីមួយ។

ក. ចាចុះចឹងខ្ញុំអាចសុំការអនុញ្ញាតពីអំស្រី អាចជួយរៀបរាប់ឈ្មោះពីកូនបងរហូតដល់កូនប្អូនបន្ទិចបានដែលទេអំ?

ខ. បាន។

ក. ចាទីមួយមានឈ្មោះអីគេដែលអំ?

ខ. ខ្ញុំទីមួយឈ្មោះថា ធឹម ភី។

ក. ចា។ ឈ្មោះទីពីរ។

ខ. ទីពីរឈ្មោះថា ធឹមផល ទីបីរឈ្មោះថា ធឹមភាព ទីបួនឈ្មោះថា ធឹមវណ្នី ទីប្រាំមានឈ្មោះថា ធឹមបុត្រ។

ក. ចាចឹងអរគុណអំ ហើយចឹងអំស្រីធ្លាប់ចងចាំអំពីសាច់រឿងដែលអំស្រីនៅពីក្មេងណា ធ្លាប់លេងជាមួយនិងពួកគាត់អីគេខ្លះដែលអំ?

គ. ចោលឈូង កប់ឈូង គប់វង់អីចឹងទៅ ចេះតែនិយាយទៅអំនិយាយទៅ។ គ្រាន់តែចឹងក៏យំទឹកភ្នែកដែល។

ក. អំអាចយំអោយអស់ចិត្តមិនអីទេអំ យំចុះ។

ខ. ខ្ញុំនៅពីតូចខ្ញុំមិនបានលេងអីទេ ព្រោះខ្ញុំបែកម៉ែបែកពុកខ្ញុំតាំងពីខ្ញុំនៅតូច។

គ. ហើយម៉ែឯងយំចឹងពិបាកខ្ញុំទៀតហើយ។

ក. អត់អីទេបងអោយគាត់យំចុះ។

ខ. ខ្ញុំចាំថាឪពុកខ្ញុំមកធ្វើការនៅជប់សួង ហើយខ្ញុំនៅជាមួយយាយ ដល់តែពេលឆ្នាំចិតសិបប្រាំ ឪពុកខ្ញុំទៅយកខ្ញុំមកនៅផ្ទះ។

ក. ចាចឹងអើខ្ញុំចង់សួរអំទៀតថាពេលដែលអំនៅពីក្មេងណា តើអំចូលចិត្តទៅលេងនៅកន្លែងណាខ្លះ? ហើយអើអំចូលចិត្តធ្វើអី? រត់លេងអីចឹងណាអំ?

ខ. ខ្ញុំនៅពីតូច ខ្ញុំនៅជាមួយយាយ ខ្ញុំមិនដែលបានរត់លេងទេ ខ្ញុំបានទៅតែរៀន មកពីរៀនវិញខ្ញុំទៅមើលគោរ មើលក្របីអោយយាយ។

ក. ចាហើយអើខ្ញុំសូមសួរអំទៀតថាតើឪពុកម្តាយរបស់អំណាមានឈ្មោះអីគេដែលអំ?

ខ. ឪពុករបស់ខ្ញុំមានឈ្មោះថា ធឹម អើឈ្មោះថា ធឹម ផាត។

ក. ចាចុះម្តាយវិញ?

ខ. ម្តាយខ្ញុំមានឈ្មោះថាអើ អត់ស្កាល់យាយទេ ស្កាល់តែម៉ែឈ្មោះ ឈៀន។

ក. ចាចុះពួកគាត់រស់នៅសព្វថ្ងៃនិងដែលអត់អំ?

ខ. ម៉ែឪខ្ញុំគេយកទៅវៃចោលកាលនៅជំនាន់ពពតអស់ហើយ។

ក. ចាចឹងអើខ្ញុំចង់សួរអំទៀតថា អំមានដឹងថាពួកគាត់កើតនៅឆ្នាំណាខែណាដែលទេអំ?

ខ. ខ្ញុំអត់ចាំទេអត់ដឹងផង ខ្ញុំនៅតូចពេច។

ក. ចាហើយចុះពួកគាត់កើតនៅកន្លែណាអីដែលអំអត់ចាំទេមែនទេ? ស្រុកកំណើតពួកគាត់អីណា?

ខ. ពួកគាត់កើតនៅភូមិព្រែកព្នៅ ឃុំព្រៃកព្នៅ ស្រុកអើ នៅខេត្តព្រៃវែងតែស្រុកអីគេទេភ្លេចបាត់ហើយ អរនៅស្រុកពារាំងុ។

ក. ចាចុះអំស្រីមានចាំថាឪពុកម្តាយរបស់អំស្រី តើគាត់មានឆ្នាំអីគេដែលឆ្នាំខ្មែរណា ដូចជាឆ្នាំជូត ឆ្នាំឆ្លូវ ឆ្នាំរការអីណា?

ខ. ឪពុកខ្ញុំមានឆ្នាំរការ តែម៉ែខ្ញុំ ខ្ញុំអត់ដឹងឆ្នាំអីទេ ព្រោះម៉ែខ្ញុំគាត់ស្លាប់តាំងពីចិតពីរឯនុះ។

ក. ចាចឹងមានន័យថានៅពេលដែលឪពុកម្តាយអំស្លាប់និងអំអត់ដែលរស់នៅជាមួយពួកគាត់ទេមែនទេអំ?

ខ. ពេលឪពុកម្តាយខ្ញុំស្លាប់និង គឺពួកគាត់ស្លាប់នៅក្នុងជំនាន់ពពត ខ្ញុំមិនដឹងថាពូកគេយកគាត់ទៅណាទេ ប៉ុន្តែដឹងថាគេប្រាប់ថា អ្នកជិតខាងនិងគេប្រាប់ថាម៉ែឪឯងនិងគេយកទៅវៃចោលអស់ហើយ។

ក. ចាហើយចឹងខ្ញុំចង់សួរអ្នកមីងទៀតថាតើ ឪពុករបស់អំស្រីនិងណាគាត់ចិញ្ចឹមជីវិត គាប់ប្រកបមុខរបស់អីដែលសំរាប់ចិញ្ចឹមជីវិតរបស់គាត់ណា?

ខ. កាលពេលនុះគាត់អត់មានធ្វើស្រែ ធ្វើចំការអីទេ ឪពុកខ្ញុំនិងគឹគាត់ជាគ្រូបង្រៀន។

ក. ចាហើយចុះខាងម្តាយអំវិញ តើគាត់ប្រកបមុខរបរអីគេដែលសំរាប់ចិញ្ចឹមជីវិត?

ខ. ម៉ែខ្ញុំធ្វើស្រែធ្វើចំការជាមួយម៉ែអោយយាយ។

ក. ចាហើយចឹងអំស្រីមានចងចាំសាច់រឿងអំពីរឪពុកម្តាយរបស់អំទេថាគាត់មេចដែលអីចឹងណា?

ខ. ដល់ពេលឆ្នាំចិតសិបប្រាំនិងគាត់មកយកខ្ញុំពីយាយទៅ ពួកគាត់ទៅនៅធ្វើការនៅជប់សួង ដល់ធ្វើការនៅជប់សូងរហូតដល់ឆ្នាំចិតសិបប្រាំបួននិង គេក៏យកគាត់ទៅវៃចោល ប៉ុនន្តែឪពុកខ្ញុំគាត់មានប្រពន្ធចុងមួយទៀត ហើយដល់ចឹងទៅគេយកគាត់ទៅវៃចោលទាំងប្អូនខ្ញុំបីរនាក់ នៅសល់តែប្រុសមួយនាក់ទៀតក៏វារត់មកនៅជាមួយខ្ញុំដល់តែពេលនេះគេដេញចាប់តាមរកវាទៀតទៅ ខ្ញុំអោយវាថាឯងកុំមកនៅជាមួយបងឯងទៅនៅកន្លែងម៉ែនៅទៅយ៉ាងណាយ៉ាងនីក៏ឯងតូចជាងបងឯងមិនសូវនេះប៉ុនន្មានទេ ដល់តែពេលទៅដេញប្អូនទៅៗបាត់រហូតដល់សព្វថ្ងៃនិង។

ក. ចាចឹងមានន័យថាបងប្អូនរបស់អំស្រីពួកគាត់ស្លាប់អស់ហើយមែនទេអំ?

ខ. មិនទៀងថាស្លាប់ឬក៏នៅទេ ប៉ុនន្តែមិនដឹងថាប្អូនខ្ញុំបីនាក់និងវាស្លាប់បាតហើយ នៅសល់ពីរនាក់វាហើយនិងខ្ញុំនិងក៏បាត់វាមួយនិងទៅ បាត់ៗនិងបាត់ពេលជិតបែកហើយ។ កាលពេលនិងវាទើបតែអាយុប្រាំបួនឆ្នាំ ខ្ញុំមានអាយុដប់បីរឆ្នាំ ហើយក៏បែកវាតាំងពីពេលនិងទៅ បែកវាប្រហែលជាបានប៉ុនន្មានបានគេបែកវាយបែកចូលឆ្នាំទីចិតសិបប្រាំបួននិង តាំងពីពេលនិងមកបែកវារហូតទៅត្រឹមធឹមផលនិង។

ក. ចាចឹងអរគុណអុំស្រីហើយអើខ្ញុំចង់សួអុំស្រីទៀតថាតើអុំស្រីនៅចង់ចាំអំពីឈ្មោះជីដូនជីតារបស់អុំស្រីដែលទេថាពួកគាត់និងមានឈ្មោះអ្វីខ្លះណា?

ខ. យាយខ្ញុំឈ្មោះអើ តាខ្ញុំឈ្មោះអើតាធឹម យាយខ្ញុំឈ្មោះយាយ ហាន។

ក. ចាហើយចុះពួកគាត់កើតនៅណា?

ខ. ពួកគាត់កើតនៅភូមិព្រែកព្នៅ ឃុំព្រែកព្នៅ អើខ្ញុំភ្លេចស្រុកនេះ អើស្រុកពារៀង ខេត្តព្រៃវែង។

ក. ចាហើយពួកគាត់អាឡូវស្លាប់អស់ហើយមែនទេអុំ?

ខ. ពួកគាត់ស្លាប់តាំងពីខ្ញុំនៅតូចៗ គាត់ស្លាប់តាំងពីឆ្នាំហុកពីរ ហុកបីរឯនុះ។

ក. ចាចឆងអុំដឹងឆ្នាំដែលអើជីដូនជីតាអុំកើតអត់?

ខ. អត់ដឹងផង។

ក. ចាចុះឆ្នាំខ្មែរនិងអុំមានដឹងទេថាពួកគាត់មានឆ្នាំអី?

ខ. ខ្ញុំអត់បានដឹងផងព្រោះខ្ញុំនៅតូចពេច។

ក. ចាហើយចឹងខ្ញុំចង់សួអុំទៀតថាតើក្រុមគ្រួសារបស់អុំណា អាឡូវនិងសព្វថ្ងៃនិងតើអុំមានបងប្អូនដែលនៅខេត្ត ឬក៏នៅកន្លែងណាអីដែលទេអុំ?

ខ. ខ្ញុំអត់បានដឹងទេ ពួកគាត់បាត់អស់តាំងពីជំនាន់ពពត រាស់ថ្ងៃនិងខ្ញុំនៅមានតែមួយនាក់ឯង។ បងប្អូនខ្ញុំអត់មានពីណានៅមួយយទេ ខ្ញុំនៅតែមួយនាក់ឯងគត់សព្វថ្ងៃនិង។

ក. ចាចឆឹងខ្ញុំសូមទោសអុំ ខ្ញុំសូមរំខានអុំស្រីអោយអុំស្រីជួយរៀបរាប់ពីប្រវិត្តដែលអុំស្រីរស់នៅក្នុងសម័យពពតណា តើអុំឆ្លងកាត់ការលំបាកយ៉ាងមេចខ្លះដែលអុំ?

ខ. ខ្ញុំកាលពីជំនាន់ពពត គេបំបែកខ្ញុំចេញពីម៉ែឪ គេអោយខ្ញុំទៅលើកដី។

ក. ចាហើយកាលនិងអុំមានអាយុប៉ុន្នានដែលកាលនិងណា?

ខ. ខ្ញុំមានអាយុដប់បីរឆ្នាំ។

ក. ចាហើយអុំធ្វើអីខ្លះកាលនិងណានៅជំនាន់ពពតនិង?

ខ. ត្រូវគេប្រើអោយទៅលើកដីទៅៗ គេប្រើអោយទៅលើកអង្ករអោយគេដាក់ចូលឃ្លាំងក៏ទៅៗ ទៅជួយធ្វើចុងភៅគេក៏ទៅៗស្រែកតែគេប្រើ។

ក. ចាហើយបន្ទាប់ពីមួយនិងហើយខ្ញុំចង់សួអុំទៀតថា កាទាក់ទងជាមួយនិងជីវិតគូស្វាមីវិញ ចឹងនៅពេលដែលអុំអើបានរៀបការជាមួយអុំប្រុសនិង តើអុំប្រុសគាត់មានឈ្នោះអីគេដែល?

ខ. ប្តីខ្ញុំគាត់មានឈ្មោះថា យឹម ប៉ិច។

ក. ចាហើយអុំស្រីរៀបអាពាហ៏ពីពាហ៏នៅឆ្នាំណាខែណាដែលអុំ?

ខ. ខ្ញុំរៀបនិងនៅឆ្នាំអើ ប៉ែតបួន។

ក. ចា ខែ ថ្ងៃអី?

ខ. អត់ដឹងរឿងខែទេ កាលនិងយូហើយ។

ក. ចាហើយអុំរៀបអាពិាហ៏ពីពិាហ៏និងត្រូវបានរៀបចំឡើងដោយឪពុកម្តាយទេអុំ?

ខ. ចារៀបចំឡើដោយ ម៉ែឪក្មេកខ្ញុំ​ ហើយបានបងចិញ្ចឹមនិងម៉ែចិញ្ចឹមខ្ញុំគាត់រៀបអោយ។

ក. ចាហើយចុះអុំមានបង្កាប់ថ្លៃជំនួនពីគាត់ទេអុំ?

ខ. ខ្ញុំអត់បានបង្កាប់បង្គួរអីទេ​ បងខ្ញុំហើយនិងប្តីខ្ញុំខាងម៉ែក្មេកខ្ញុំគេចេញលុយការអោយតែម្តង។

ក. ចាហើយកាលពេលអុំរៀបការនិងអឺ ឪពុកម្តាយរបស់អុំនិងគាត់នៅរស់ទេ ឬក៏យ៉ាងមេចដែលអុំ?

ខ. ចាគាត់នៅរស់ គាត់នៅរស់ទាំងប្តីទាំងប្រពន្ធគាត់ ទាំងម៉ែក្មេកទាំងឪក្មេកទាំងបងថ្លៃអីទាំងអស់គ្នា។

ក. ចាជុំគ្នាទាំងអស់នុះអុំនុះ?

ខ. ចាៗ។

ក. ចាហើយខ្ញុំចង់សួអុំទៀតថាអឺ តើអុំចេះនិយាយភាសារខ្មែរនិងសរសេរភាសារខ្មែរបានទេអុំ?

ខ. ខ្ញុំចេះសរសេរតិចៗដែល ខ្ញុំមិនមែនជាអ្នកចេះអក្សរប៉ុនន្មានទេព្រោះរៀននៅជំនាន់ពពត។

ក. ចាហើយអឺខ្ញុំចង់សួរអំមួយទៀតថានៅពេលដែលអុំស្រីជួបជាមួយនិងអុំប្រុសដំបូងណានៅពេលណាដែល? ហេតុអីបានជាអុំស្រីសំរេចចិត្តរៀបការជាមួយនិងគាត់?

ក. ស្រលាញ់គ្នាមេច?

ខ. អឺផ្ទះនៅចិត្តគា្ន ម៉ែក្នេក ឪក្មេកខ្ញុំឃើញនិងគាត់ក៏ពេញចិត្តទៅ គាត់ក៏ដណ្តឹងការអោយទៅ។

ក. ចាចឹងអុំការនិងមានន័យថាអុំអឺឪពុកម្តាយរៀបចំអោយ តែអុំបានស្រលាញ់អំប្រុសទេ?

ខ. អត់អីទេគាត់ស្លួតបូតសឹងអី។

ក. ចាចឹងអុំក៏ព្រមព្រាងយកគាត់តាមឪពុកម្តាយទៅ?

ខ. ចា។

ក. ហើយអឺខ្ញុំចង់សួរអំទៀតថាតើអុំចេះនិយាយភាសារអីផ្សេងក្រៅពីនិយាយភាសារខ្មែរដែលទេអុំ?

ខ. ខ្ញុំអត់ចេះផង។

ក. ចាអុំ។ ចុះអុំធ្លាប់រៀនភាសារខ្មែរនិងដល់ថ្នាក់ទីប៉ុនន្នានដែលអំ?

ខ. រៀននៅជុំនាន់ពពតបានត្រឹមថ្នាក់ទីបីរ។

ក. ចាហើយកាលនិងអុំរៀននៅណាដែល?

ខ. ខ្ញុំរៀននៅជប់សួង។

ក. ចា។

ខ. នៅគឺឡូរប្រាំមួយ។

ក. នៅក្នុងសាលាម៉ងអីអុំ?

ខ. ចា។

ក. ហើយដល់ពេលចូល។

ខ. កាលនិងពុលខ្ញុំគាត់ជាគ្រូបង្រៀនណាស់ គាត់បង្រៀននៅសាលានិងថ្នាក់ទីបីរហើយ។

ក. ចាហើយបន្ទប់ពីអុំកុំពង់តែរៀនៗនិងវាចូលដល់សម័យពពតមែនទេអុំ?

ខ. រៀននិងរៀននៅក្នុងពពតនិង។

ក. អរគេអោយអុំទៅរៀនម៉ងអី?

ខ. ចា។

ក. ចាហើយអើខ្ញុំចង់សួរអុំទៀតថាតើអុំមានមិត្តភិក្តជិតស្និតដែលធំធាត់ឡើងជាមួយគ្នាទេអុំ?

ខ. ខ្ញុំអត់ដែលចេះមានមិត្តភិក្តអីទេព្រោះខ្ញុំ អត់ដែលចេះមានមិត្តភក្កិអីទេព្រោះប្តីប្រពន្ធខ្ញុំតាំងពីចាប់ដៃគ្នាមកខ្ញុំមិនដែលស្គាល់មានមេចទេ គឺខ្ញុំស្គាល់តែក្រចឹង។

ក. ចា។

ខ. ហើយខ្ញុំមានកូនច្រើនចឹងខ្ញុំខំរកចិញ្ចឹមកូន ខ្ញុំគ្នានម៉ែឪឯណាចែកកេអាករអោយទេ ម៉ែឪខ្ញុំគាត់ក្រដែល។

ក. ចាចឹងមានន័យថាជីវិតរបស់អុំពិបាកនៅពេលដែលអុំរៀបការហើយអុំត្រូវរកលុយសំរាប់ចិញ្ចឹមក្រុមគ្រួសារហើយនិងកូនចៅ។

ខ. ចា។​ ពេលខ្ញុំការហើយខ្ញុំចាកចេញពីម៉ែឪខ្ញុំនិងបាត់ដៃទទេ ប្តីទៅសីុឈ្នួលគេរហូតទៅដល់បប៉ៃលិនសិុឈ្នួលគេរហូតដល់គាត់ទៅធ្វើទារហានធ្វើអីដាល់បប៉ៃលិនទៅចឹងទៅណា។​ ពេលមកវិញគ្រុនចាញ់ទល់តែអាឡូវ ដេកពេទើបតែជាទេ​ទើនតែបានគ្រាន់បើនិង បានចេញទៅរកលុយពីថ្ងៃនិង​ថ្ងៃនេះ​ហើយនិងថ្ងៃនិងទេ។

ក. ចាចឹងអុំប្រុសមិញត្រូវជាប្តីរបស់មែនទេ?

ខ. អត់ទេប្តីខ្ញុំទៅលក់បាត់ហើយ។

ក. អរចា។

ខ. ឈឺរាប់ខែមកហើយ ទៅដេកពេទ្យទើបតែជានិង ព្រោះតែអត់ពេកទើបតែចេញទៅលក់បានពីថ្ងៃយកលុយមកអោយកូនទៅរៀន។

ក. ចាអរគុណអំស្រី ហើយអើខ្ញុំចង់សួអំស្រីទៀតថាតើអំធ្លាប់ធ្វើការនៅវាលស្រែទេអុំ?

ខ. ខ្ញុំអត់ដែលធ្វើការនៅស្រែទេ ខ្ញុំធ្វើនៅចំការ នៅតាមស្រុកទន្លេណា។

ក. ចា។ ចំការអីគេដែលអុំ?

ខ. ចំការដាំពោត ដាំសណ្តែក។

ក. ចាអំចំការរបស់អំខ្លួនឯងឬក៏ ចំការអំធ្វើអោយគេដែល?

ខ. ចំការរបស់ឪពុកក្មេកខ្ញុំ ខ្ញុំចេះតែដាំទៅ ព្រោះជំពាក់គេបានមកអោយគេអស់ៗ ព្រោះយើងអត់មានដើមមានទុនអីទេ។ ដល់ពេលដែលជំពាក់គេពេកខ្ញុំក៏ឈប់ធ្វើទៅ។

ក. ចាចុះការអំធ្វើចំការនិងអំសិុឈ្នួលគាត់ ឬក៏យ៉ាងមេចដែលអំ?

ខ. គឺខ្ញុំគាត់ចេះតែអោយធ្វើជាមូយគាត់ទៅបានមកគាត់ចេះតែចែកអោយហូបខ្លះចឹងទៅណា។

ក. ចាហើយអើខ្ញុំចង់សួអំទៀតថាបន្ទាប់ពីការធ្វើស្រែនិងតើអំធ្លាប់ធ្វើអាជីវកម្មរដូចជាការលក់ដូររកសិុអីផ្សេងដែលទេអំ?

ខ. អត់មានទេខ្ញុំមានតែចំការមួយមុខទេ ខ្ញុំអត់មានអត់ដែលបានលក់ដូរអីមុខរបរអីដូចគេធំដុំនោះទេ។ ដល់តែពេលផុតពីនិងមក ខ្ញុំរកអីលែងបានទៅបានជាខ្ញុំមកលក់អំពៅនិងមកជាងដប់ឆ្នាំហើយ។

ក. ចាចឹងសព្វថ្ងៃនិងអំលក់អំពៅសាងម៉ែនទេអុំ?

ខ. នៅសព្វថ្ងៃនិងខ្ញុំលក់អំពៅសាង។

ក. ចាហើយខ្ញុំចង់សួអំទៀតថាតាំងពីក្មេងរហូតមកដល់ពេលនេះណាតើជីវិតរបស់អំ មានការផ្លាស់ប្តូអីគេខ្លះដែលអំ?

ខ. ជីវិតខ្ញុំគ្នានការផ្លាស់ប្តូរអីទេ ជីវិតខ្ញុំនៅក្ររហូតនិង។

ក. ចា។

ខ. មិនដឹងធ្វើមេចអោយមាននិងគេទេបើជីវិតខ្ញុំលក់តែអំពៅសាងនិង បានអីមាននិងគេ បើកូនវិញមួយណាក្រៗ ក្រទាំងអស់។ ឪនេះឈើពេក ដល់ពេលឪពុកទៅបរប៉ៃលិននិងមកវិញនិងចាញ់រហូតដល់សព្វថ្ងៃនិង សាមសិបប្រាំមួយឆ្នាំហើយនៅតែញាក់រហូត។

ក. ចាប្តីរបស់អំនិងមែនអំ?

ខ. ប្តីខ្ញុំញាក់រហូតឈឺចាំឆ្នាំ។

ក. ហើយអឺចឹងខ្ញុំចង់សួអំថាតើមានម្ហូមណាខ្លះដែលអំចួលចិត្តជាងគេណា?

ខ. ខ្ញុំអត់មានរើសទេស្អីក៏ខ្ញុំហូមដែល។

ក. ចាចុះអំចូលចិត្តសំលកកូរ សំលរប្រហើអីអំចូលចិត្តទេ?

ខ. នៅរាល់ថ្ងៃនិងមានអីធំជាងកកូរ ប្រហើរ បើយើងមិនសូវមានលុយទេអូនអើយ យើងទិញយកមកស្លរតែត្រីកកូរ ប្រហើរអីចឹងអោយកូនហូបទៅ។ រកព្រឹកសុីព្រឹក រកល្ងាចសុីល្ងាចចឹងទៅ។

ក. ចាហើយអើខ្ញុំចង់សួរអំស្រីទៀតថាតើពីក្មេងរហូតមកដល់អាឡូវតើអំចូលចិត្តលេងល្បែងអីគេ? ដូចជាលេងបោះអង្គុញ ចោលឈូកអីណាអុំ?

ខ. ដូចខ្ញុំនិយាយចឹងថាខ្ញុំមិនដែលបានមានពេលឯណាលេងដូចគេទេ នៅពីតូចក៏ដោយ ខ្ញុំចូលចិត្តខាងលេងបិទពួនអីចឹងទៅណា ទំនេៗពេលយប់ខែភ្លើលេងបិទពួនជាមួយអ្នកជិតៗខាងប៉ុនៗគ្នានិងទៅ។

ក. ចាចុះអំខ្ញុំចង់សួអំទៀតថា តើអំស្រីមានចេះច្រៀងបទជំរឿងដែលទេអំ?

គ. អត់ចេះទេ ទល់តែប៉ែនរ៉នបានចេះ។

ខ. អត់ចេះទេ។

ក. ហាហាហា។ ហើយខ្ញុំចង់សួរអំស្រីទៀតថា តើអំគិតថាចំរឿងអីដែលអំចូលចិត្ត ដូចជាស៊ុន សុីសាមុត ឬក៏អីចឹងណាដែលអំចូលចិត្តស្តាប់ណា?

ខ. ខ្ញុំចូលចិត្តស្តាប់បទពីដើមៗ ដូចជាស៊ុន សុីសាមុតអីនិង រស់ សិរីសុធ្ធាអីចឹងទៅ ប៉ែនរ៉នអីចឹងទៅតែគ្រាន់ថាអោយខ្ញុំច្រៀងវាអត់ចេះ។

ក. ចាហ់យចឹងខ្ញុំចង់សួរអំស្រីទៀតថា តើអំស្រីមានបងប្អូនឬក៏ក្រុមគ្រួសារសាច់ញិត្តកូនចៅណាដែលគាត់ចេះលេងឧបករណ៏ភ្លេងខ្មែរឬក៏ភ្លេងអីដែលទេអុំ?

ខ. អត់ទាំងអស់គ្រួសារខ្ញុំអត់មានពីណាគេចេះលេងអីទេ។

ក. ចាហើយចេងខ្ញុំចង់សួអំទៀតថា តើផ្ទះរបស់អំមានលក្ខណយ៉ាងមេចដែលតាំងពីក្មេងរហូតមកដល់អាឡូវណា?

ខ. និយាយពីរឿងផ្ទះនិងរឹតតែវែង រឹតតែឆ្ងាយទៀត។

ក. ចាតែអំអាចនិយាយអោយអស់នៅអ្វីដែលអំចង់និយាយ ដើម្បីអោយអំអាចបញ្ចេញអោយអស់។

ខ. នៅពេលដែលខ្ញុំនៅកន្លែលក់អំពៅនិងយូឆ្នាំពេកទៅ តាំងតែពីកូនខ្ញុំនៅប៉ុនៗនេះ​ ដល់តែពេលខ្ញុំអត់ទៅមានមេខ្យល់គេនៅថៃនិងគេមកហៅ នៅស្រុកខ្មែរយើងនិងតែគេមកបបួលទៅនៅស្រុកថៃនិង ដល់ពេលខ្ញុំទៅ ទៅបានបីឆ្នាំ កាត់បញ្ចីរមកនិងគេបោកអស់ទៅ យើងគ្នានបានមួយរយមួយរៀលទេប្តីខ្ញុំនោះុ។

ក. ចា។

ខ. ហើយបានចុះបានមួយឆ្នាំជាងទៀត បានលុយធ្វើនាំគ្នាធ្វើសាហុយមកផ្ទះនិង។ ហើយសព្វថ្ងៃនិងកាលពីខ្ញុំទៅថៃនិង ក៏ផ្ទះសំបែងខ្ញុំនៅឯខេត្តកណ្តាលនិងក៏បងថ្លៃខ្ញុំនិងគេធ្វើប្លង់ថ្មីនិងទៅ គេក៏យកដីយកផ្ទះនិងខាននៅទៅ។ ហើយក៏កើតជាលក់ដីឪក្មេកខ្ញុំនិង ដីឪក្នេកដែលខ្ញុំធ្លាប់ធ្វើជាមួយគាត់មានក្រុមហ៊ុនគេចុះទិញនិងលក់បានបន្តិចបន្ទួចនិង ខ្ញុំយកទៅធ្វើផ្ទះនិង ទៅសូមកូននៅក្បែកំពតទល់តែសព្វថ្ងៃនិងទៅ។

ក. ចាចឹងអំមានកូនទាំងអស់ប៉ុនន្មាននាក់ដែលអុំ?

ខ. ខ្ញុំសព្វថ្ងៃនិងនៅសល់កូនប្រាំបីរនាក់។

ក. ចាហើយកូនចៅរបស់អំពួកគាត់រៀបការអស់ហើយឬក៏មេចអំ?

ខ. ពួកគេរៀបការអស់ហើយ នៅតែកូនប្រុសមួយ និងកូនស្រីពីរនាក់។

ក. ចា។

ខ. មួយនៅរៀន មួយទៀតនៅស្រុកថៃកុំពង់តែរកលុយ អាឡូវលឺថាជិតដាច់ប៉ាស់ស្ពត់អីទៀតណាអត់មានលុយធ្វើ ចង់មកក៏មកមិនរួច នៅក៏នៅអត់ប៉ាស់ស្ពត់។

ក. ចាហើយកូនចៅរបស់អំដែលរៀបការហើយនិងពូកគាត់រស់នៅជាមួយអំ ឬក៏រស់នៅតំបន់ផ្សេងៗគ្នា?

ខ. គេនៅផ្ទះផ្សេងៗគ្នា។

ក. ចានៅខេត្តឬក៏នៅភ្នំពេញដែលអំ?

ខ. នៅទីនិង នៅមួយដុំលក់អំពៅទាំងអស់គ្នានិង។

ក. ចាចឹងមានន័យថានៅកន្លែងនិងជុំគ្នាទាំងអស់និង?

ខ. ចានៅជុំនិងប៉ុនន្តែលក់អំពៅសាំងដូចគ្នា។

ក. ចាហើយចឹងខ្ញុំចង់សួអំទៀតថាតើអំធ្លាប់អើសាងសង់ផ្ទះឬក៏ជួលជុលផ្ទះដោយខ្លួនឯងដែលទេអំ?

ខ. ខ្ញុំអឺតាំងពីពេលនិងមកខ្ញុំអត់មានផ្ទះ អត់មានដីអឺនៅទេ ដល់តែពេលដែលក្រុមហ៊ុនគេចូលទិញដីនៅឯងខេត្តកណ្តាលអីនិងទៅ ដល់នេះប្តីខ្ញុំគាត់លក់អាដីដែលឪពុកក្មេកខ្ញុំគាតើធ្លាប់ធ្វើចំការជាមួយគ្នានិងណា ក៏បងប្អូនគេមិនជំទាស់អីដែល គេអោយលក់ទៅ ហើយខ្ញុំក៏បានលុយនិងយកទៅធ្វើផ្ទះជាប់កូនខ្ញុំអាបងនៅឯកំពតឯនុះ។ ធ្វើតូចល្មមនៅនិងណា។

ក. ចាផ្ទះឈើឬក៏ផ្ទះថ្មរដែលអំ?

ខ. ផ្ទះថ្មរ ឈើថ្លៃពេករត់មិនរួចធ្វើមេចមិនកើត ធ្វើមេចមិនកើតក៏កូនខ្ញុំនិងវាអោយយោលបល់ថាពុកអើយអាឡូវធ្វើផ្ទះថ្មរទៅ ពុកឯងក៏គ្នានអ្នកនៅដែលបើកូនមានប្តីមានប្រពន្ធអស់ហើយ នៅតែពីនាក់ប្អូនពៅនិងពុកឯងធ្វើតូចល្មមនៅទៅ។

ក. ចាហើយធ្វើនិងធ្វើខ្លួនឯងឬក៏ជួលជាងដែលអំ?

ខ. ជួលជាង ជាងនិងក៏គេមែនអ្នកយកថ្លៃអីដែល គេឃើញខ្ញុំអត់គេយកល្មមទេ។

ក. ចាហើយដូចជាអំធ្លាប់ជួយជាងធ្វើអីខ្លះទេនៅពេលគេធ្វើផ្ទះនិងណា?

ខ. ជាងគេយកលុយខ្លះអត់ខ្លះចឹងទៅគេឃើញយើងអត់។

ក. ចាហើយអើខ្ញុំចង់សួអំទៀតថាអើអុំមានជីដូនជីតាដែលគាត់អើធ្លាប់បង្រៀនអំអោយចេះអីមួយដូចជាការធ្វើស្ករ វិញវល្ល៏ឬអី ដែលជាជំនាញមួយដែលឪពុកម្តាយអំបន្សល់ទុកអោយនិងមានទេអំ?

ខ. អត់សោះម៉ង តាំងពីពេលនុះមកនៅស្រុកស្រែចេះធ្វើតែស្រែយកតែស្រូវ ដាំសណ្តែកដាំពោតអីចឹងទៅស្ទូងស្រូវអីចេះ។

ក. ចាចឹងអុំចេះធ្វើចំការធ្វើអីនិងតាមពួកគាត់ដែលន៏?

ខ. ចេះចាចេះតែប៉ុននិង អត់មានថាចេះមុខរបបរអីផ្សេងទៀតនិងអត់ទេ ហើយនិងចេះលក់ដូអំពិលអីតែប៉ុននិង។

ក. ចាហើយចឹងខ្ញុំចង់សួអំស្រីទៀតថាតើ អំស្រីអាចប្រាប់ខ្ញុំអំពីពេលដែលលំបាកបំផុតរបស់អំស្រីណានៅពេលណាដែលអំ?

ខ. ខ្ញុំនិយាយទៅខ្ញុំចាប់លំបាកមកតាំងពីឆ្នាំប៉ែតបួន ប៉ែតប្រាំមកគឺខ្ញុំចាប់លំបាករហូតទល់តែសព្វថ្ងៃនិង គឺលំបាករហូត លំបាកនិងប្តីឈឺ តិចៗគាត់ញ៉ាក់ៗគ្នានបានរកអីទេ ហើយជីវិតខ្ញុំរស់សព្វថ្ងៃនិងគឺថារស់អោយតែបានផុតមួយជីវិតនិងទេ មិនដែលបានឃើញសល់លុយសល់កាក់អីសូម្បីតែមួយកាក់ អត់សោះ។ ខ្ញុំពីបាកនិយាយទៅមួយជីវិតខ្ញុំគឺខ្ញុំលំបាកមករហូត។

ក. ចាចុះអំអាចចង់ចាំពីពេលដែលអំលំបាកជាងគេដូចជាសម័យពពត ឬក៏សម័យអីដែលអំលំបាកខ្លាំងបំផុតណាអំមានចាំទេ?

ខ. ខ្ញុំពិបាកធំបំផុតពេលប្តីខ្ញុំមកពីបប៉ៃលិនមិនមែន​ទៅសិុឈ្មួលគេកាស់ត្បូកាស់អីទេណា ប្តីខ្ញុំគាត់លើកទីមួយគេអោយទៅ ខ្ញុំពោះធំកូនខ្ញុំអាបងបានប្រាំបួនខែ ជិតគ្រប់ខែហើយគេបញ្ចូនប្តីខ្ញុំអានិងមិនមែនស្មាកចិត្តទេ គឺគេបញ្ចួនដោយចិត្តគេ គេបញ្ចួនអោយគាត់ទៅជញ្ចូនគ្រាប់ ជញ្ចូនស្បៀងកាលពេលនិងប៉ុនន្តែនៅខាងណាៗខ្ញុំមិនដឹងទេ និងគឺភូមិឃុំខេត្តកណ្តាលនិងតែម្តង។ គាត់អោយប្តីខ្ញុំទៅគេយកគ្នាច្រើនណាស់មិនមែនតែប្តីខ្ញុំម្នាក់ទេ គ្នាក្នុងមួយភូមិនិងចូលមួយម្ភៃសាំសិបនាក់អោយយកទៅជញ្ចូនស្បៀង ជញ្ចួនអីអោយទ័ព តែទ័ពខាងណាៗគឺខ្ញុំអត់ដឹងទេណាស់ ប្តីខ្ញុំទៅបានបីរឆ្នាំពេកមកវិញគាត់ចាប់ចេញឈឺរហូតទល់តែសព្វថ្ងៃនិង ផឹកថ្នាំអីក៏មិនបាត់ធ្វើមេចក៏មិនបាត់ អស់ដីអស់ស្រែអស់ចំការ អស់អីអាលេង។

ក. ចាចឹងអរគុណអំហើយខ្ញុំចង់សួអំស្រីថាតើអំស្រីឆ្លងកាត់អាភាពពីបាកនិងដោយរបៀបណាដែលអំរហូតមកដល់សព្វថ្ងៃនិងណា?

ខ. ពិបាកៗមែនទែន ពីបាកសឹងតែរកបាយហូមគ្នាទេលក់មួយថ្ងៃហូមមួយថ្ងៃ តែថាអោយសល់លុយមួយរយមួយរៀលអីនៅក្នុងខ្លួនគឺខ្ញុំអត់មានទេ។

ក. ចាហើយចឹងខ្ញុំចង់សួអំស្រីទៀតថាតើអំស្រីមានបទពីសោធន៏ណាខ្លះដែលល្អៗនៅក្នុងជីវិតរបស់អំណាស់ដូចជា ការកូនការចៅ ឬក៏មានអ្វីមួយដែលធ្វើអោយអំសប្បាយបំផុតដែលអំចងចាំណា?

ខ. ខ្ញុំមិនដែលមាន អត់ដែលមានភាពសប្បាយអីទេពេលខ្ញុំការកូនការកូនអោយតែផុតៗពីទុកលំបាកជាមួយខ្ញុំទៅ ធ្វើមេចអោយតែកូនវាមានប្តីមានប្រពន្ធអោយតែវាបានចិញ្ចឹមគ្នាទៅកុំអោយកូននៅជាមួយយើងវាពីបាកណាស់ ណាមួយឪពុកវាអត់មានសមត្ថភាពចិញ្ចឹមកូនទេ ឪពុកនិងងៀកឈឺៗចឹងកូនខ្ញុំស្រីៗមើលគេពេញវ័យអីចឹងទៅគេសួរនាំអីខ្ញុំអោយទៅ ខ្ញុំអត់ទុកទេព្រោះកូនខ្ញុំវាអត់មានសមត្ថភាពឪពុកចិញ្ចឹម ចឹងទៅអោយគេមានកូស្រករទៅ គេចិញ្ចឹមគ្នាគេទៅ។

ក. ចាចឹងមានន័យថាអំឡុងពេលដែលលោកពូឈឺនិងគឺអំស្រីតែមួយនាក់ឯងទេដែលជាអ្នករាប់រងការចិញ្ចឹមកូនចៅនិងរកសិុមែនទេអំ?

ខ. ចា។

ក. ចាចឹងខ្ញុំចង់សួរអំទៀតថាអើនៅពេលដែលអំនៅវ័យក្មេងណា តើអំធ្លាប់សង្ឃឹមចង់បានអីដែលនៅពេលដែលអំធំឡើងណា?

ខ. ខ្ញុំកាលនៅពីក្មេងខ្ញុំធ្លាប់លឺឪពុកខ្ញុំនិយាយថាកូនឯងខំរៀនទៅចាំពុកយកទៅ ខំរៀនទៅចាំពេលរៀនចេះទៅធំឡើងទៅពុកអោយធ្វើគ្រូរដូចពុកចឹងធូកម្លាំងដល់តែពេលអាពពតយកគាត់ទៅវៃចោលទៅ ខ្ញុំក៏អត់បានរៀនសូត្រតទៅទៀតទៅចាប់បែកពីគាត់រហូត។

ក. ចឹងអើខ្ញុំចង់សួរអំទៀតថាបើសិនជាអំមានអ្វីមួយដែលអំអាចនិយាយផ្តែផ្តាំទៅកាន់កូនចៅជំនាន់ក្រោយរបស់អំណា តើអំនិងនិយាយអ្វីខ្លះទៅកាន់ពួកគាត់?

ខ. ខ្ញុំមានពាក្យថាផ្តែផ្តាំទៅកាន់កូនចៅជំនាន់ក្រោយថា កុំអោយមានទុកមានលំបាកដូចខ្ញុំតាំងពីជំនាន់ពពតមករហូតដល់សព្វថ្ងៃនិង អោយមានតែភាពរីកចំរើន កុំអោយលំបាកដូចខ្ញុំតទៅទៀតខំរៀនសូត្រអោយបានចេះដំរិះទៅបានការងារល្អធ្វើចិញ្ចឹមជីវិតដល់អនាគត។

ក. ចាចឹងអំមានពាក្យព្រជអីផ្តាំបន្ថែមឬក៏ដូចជាជូនពរអីកូនចៅអំយ៉ាងមេចដែល ចង់ជួនពរអីអោយពួកគាត់?

ខ. ខ្ញុំចង់ជួនពរកូនៗជំនាន់ក្រោយទាំងអស់គ្នានិងអោយកូនខំរៀនខំសូត្រអោយបានក៏សាងជីវិតអនាគតរបស់កូនៗទាំងអស់គ្នាទៅ កុំធ្វើដូចខ្ញុំ ខ្ញុំគ្នានបានរៀនគ្នានបានសូត្រអីទេ មកពីខ្ញុំកើតចំជំនាន់ពពតដឹងក្តីចំជំនាន់ពពតខ្ញុំអត់នបានរៀនបានសូត្ររហូតមកដល់សព្វថ្ងៃនិង ពិបាកទៅៗ។

ក. ចាចឹងអរគុណអំស្រីហើយការសំភាស៏មួយនេះគឺអើខ្ញុំអរគុណខ្លាំងដែលអំស្រីបានអនុញ្ញាតអោយជួបហើយពិភាក្សាជាមួយនិងអំដែលទាក់ទងអំពីជីវប្រវិត្តរបស់អំស្រី ចឹងខ្ញុំសូមអរគុណអំស្រីច្រើនចឹងជាចុងក្រោយនិងខ្ញុំអាចសុំថតរូបអំស្រីមួយតើបានទេអំ?

ខ. ចាបានតាស់។

ក. ចាអរគុណអំ។